Voorkom só ’n hartaanval - Goeie Huishouding
Tuis » Voorkom só ’n hartaanval
Voorkom só ’n hartaanval
Die oorgrote meerderheid hartaanvalle kan voorkom word. Red só jou eie lewe
Enigeen kan ’n hartkwaal ontwikkel, maar gelukkig kan jy dit voorkom deur sekerre stappe te volg.
Hier is twee noodsaaklike toetse wat jou kan help om ’n hartaanval te voorkom:
Minstens elke vyf jaar, en gereelder as jy oor 50 is (45 vir mans) of aan enige risikofaktore vir hartsiektes soos diabetes of hoë bloeddruk ly, oorgewig of ’n roker is of ’n familiegeskiedenis van hartsiektes het.
Maak dit geloofwaardiger
Jy kan jou betreklik maklik by ’n plek soos ’n gesondheidsekspo laat toets, maar jy kry daar moontlik net jou totale lesing en nie die onderverdeling van slegte LDL- of goeie HDL-cholesterolvlakke of jou trigliseriedmeting nie. Selfs met so ’n onderverdeling kan jou LDL- en trigliseriedlesings onbetroubaar wees as jy nie nege tot 12 ure vooraf gevas het nie.
Laat meet jou bloeddruk
Ten minste elke twee jaar, en meer gereeld as jou bloeddruk hoër as 120/80 is.
Neem dit sommer self met ’n tuismonitor en bespreek jou bevindings met jou dokter voordat jy met enige behandeling begin. In ’n onlangse Spaanse studie van meer as 8 295 pasiënte het meer as een derde van hulle wat na verwagting aan moeilik behandelbare hoë bloeddruk gely het, inderwaarheid aan sogenaamde witjas-hipertensie gely – verhoogde angsvlakke in ’n mediese omgewing.
Speel klaar met cholesterol
Eet meer beet vir laer bloeddruk
Beet kan jou bloeddruk help verlaag
Wat jy oor jou bloeddruk móét weet
Botter of margarien … wat is beter?
Lees verder om uit te vind wat die gesondste keuse vir jou hart is